અમદાવાદ: જમાલપુર મ્યુનિ. ક્વાર્ટર્સ સામે શનિવારે મોડી રાત્રે અજાણ્યા શખ્સોએ પોઇન્ટ રેન્જ બ્લેન્કથી ફાયરિંગ કરીને બિલ્ડર મહંમદ હનીફ નિઝામુદ્દીન શેખ ઉર્ફે હનીફ દાઢીની કરપીણ હત્યા કરી દેવાના ચકચારી કિસ્સામાં પોલીસ કેટલીક શંકાસ્પદ વ્યકિતઓની પૂછપરછ કરી રહી છે. સૂત્રોનાં જણાવ્યા અનુસાર છેલ્લા ત્રણ દિવસથી ક્રાઇમ બ્રાંચ સલમાનખાન અમનખાન પઠાણ નામના યુવાનની સતત પૂછપરછ કરી રહી છે. ઉલ્લેખનીય છે કે સલમાનખાન પઠાણનાં માતા મુમતાઝ બાનુની વર્ષ 2010માં કાચની મસ્જિદ પાસે કરપીણ હત્યા કરી દેવામાં આવી હતી.